ДО

ПРЕДСЕДАТЕЛЯ НА

ОБЩИНСКИ СЪВЕТ
ГР.БУРГАС
ДОКЛАДНА  ЗАПИСКА

ОТ

ДИМИТЪР  НИКОЛОВ – КМЕТ  НА  ОБЩИНА  БУРГАС
ОТНОСНО: 1. Даване на предварително съгласие на основание чл. 29, ал. 1 от ЗОЗЗ за изработване на Подробен устройствен план – Парцеларен план /ПУП – ПП/ за трасетата на водните течения на р. Чукарлийка и р. Саръндере, преминаващи през ПИ с идентификатори 07079.6.552 и 07079.6.560 по КК на гр. Бургас, местност Герена, в землището на кв. Долно Езерово, гр. Бургас - общинска собственост.
2. Даване на предварително съгласие на основание чл. 25, ал. 3 и ал. 5 от ЗСПЗЗ за изработване на Подробен устройствен план – Парцеларен план /ПУП – ПП/ за трасетата на водните течения на р. Чукарлийка и р. Саръндере, преминаващи през ПИ с идентификатори 07079.6.552 и 07079.6.560 по КК на гр. Бургас, местност Герена, в землището на кв. Долно Езерово, гр. Бургас - общинска собственост.
3. Разрешение по реда на чл. 124а, ал. 1 от ЗУТ за изработване на Подробен устройствен план – Парцеларен план /ПУП – ПП/ за трасетата на водните течения на р. Чукарлийка и р. Саръндере, преминаващи през ПИ с идентификатори 07079.6.551, 07079.6.552 и 07079.6.560 по КК на гр. Бургас, местност Герена, в землището на кв. Долно Езерово, гр. Бургас.
4. Одобряване на задание по чл. 124б, ал. 1 от ЗУТ, във връзка с чл. 125, ал. 1 от ЗУТ за трасетата на водните течения на р. Чукарлийка и р. Саръндере, преминаващи през ПИ с идентификатори 07079.6.551, 07079.6.552 и 07079.6.560 по КК на гр. Бургас, местност Герена, в землището на кв. Долно Езерово, гр. Бургас.
УВАЖАЕМИ ОБЩИНСКИ СЪВЕТНИЦИ,
На основание чл.33, ал.5 от Правилника за организация на дейността на Общински съвет и в заимодействието му с общинска администрация на Община Бургас е необходимо да бъде разгледана настоящата докладна записка. Мотивите за това са свързани с необходимостта от спешно вземане на решение и създаване на възможност за реализиране на мероприятия по почистване и рехабилитация на водните корита на р. Чукарлийка и р. Саръндере, за да се избегне реалната опасност от настъпване на непредвидими обстоятелства – природни бедствия и промишлени аварии със значителни щети, свързани със съществуващи продуктопроводи на „ЛУКОЙЛ Нефтохим Бургас“ АД, разположени в землището на кв. Долно Езерово, гр. Бургас.

Постъпило е заявление с вх. № 26-00-692/11.12.18 г. от „ЛУКОЙЛ Нефтохим Бургас“ АД, с искане за разрешаване изработване на Подробен устройствен план – Парцеларен план /ПУП – ПП/ за трасетата на водните течения на р. Чукарлийка и р. Саръндере, преминаващи през ПИ с идентификатори 07079.6.551, 07079.6.552 и 07079.6.560 по КК на гр. Бургас, местност Герена, в землището на кв. Долно Езерово, гр. Бургас.
ЛУКОЙЛ Нефтохим Бургас“ АД има инвестиционно намерение да извърши дейности по рехабилитация на магистрални тръбопроводи. За осигуряване на възможност за извършване на СМР възниква и необходимостта от отводняване на заблатени участъци по трасето на магистралните тръбопроводи между км 2+743 и км 4+141 с цел осигуряване на условия за безопасна експлоатация, достъп за обследване и рехабилитация. За целта е изготвен работен проект с който се предвижда корекция на р. Чукърлийка в участъка между път Братово – Горно Езерово и защитното съоръжение на „Лукойл Нефтохим Бургас“ АД, изградено на около 900 m преди заустването и в Бургаското Езеро (Вая) и корекция на р.Сaръндере в участъка на пресичане с магистралните тръбопроводи почистване на речното и корито до заустване в р. Чукарлийка. За отвеждане на повърностни дъждовни води от интензивни валежи и недопускане поява на заблатени участъци по трасето на магистралните тръбопроводи между км 2+743 и км 4+141 се предвиждат насипни работи с дренажен материал с цел засипване на негативните форми, подобряване на вертикалната планировка и дрениране на повърхностни води от валежи, с цел повишаване безопасноста на експлоатация на съоръженията за пренос на нефт и нефтопродукти преминаващи през ПИ с идентификатори 07079.6.551, 07079.6.552 и 07079.6.560 по КК на гр.Бургас.
Към искането е приложено писмо изх. № 26-00-529/11.09.18 г. от Областен управител на област Бургас за съгласие за изработване на ПУП-ПП.

Съгласно действащ ОУП на гр. Бургас одобрен с Решение № 51-1/21.07.11 г. на Общински съвет Бургас, ПИ с идентификатор 07079.6.551 попада в устройствена зона 2/Пч – производствена устройствена зона за производство на ел. енергия от възобновяеми източници, а ПИ с идентификатори 07079.6.552 и 07079.6.560 съгласно цветовата идентификация на ОУП в територия - обработваеми земи с трайни насаждения.

ПИ с идентификатор 07079.6.551 представлява урбанизирана територия, с начин на трайно ползване: за съоръжение  на друг вид провод, държавна собственост, а ПИ с идентификатори 07079.6.552 и 07079.6.560 са с вид територия: земеделска, с начин на трайно ползване: ливада, общинска собственост. За ПИ с идентификатор 07079.6.552 е съставен акт за частна общинска собственост № 7400/12.04.2013 г., а за ПИ с идентификатор 07079.6.560 е съставен акт за частна общинска собственост № 6235/14.12.2010 г.
Със заданието за проектиране и предложението за изработване на ПУП се цели да се определят с точни граници трасета за речните корита на р. Чукарлийка и р. Саръндере, които да се обособят в самостоятелни поземлени имоти и същите се отразят в кадастралната карта на гр. Бургас, с нов начин на трайно ползване: водно течение. Тази процедура е наложителна във връзка с необходимостта от изпълнение на дейности по почистване и рехабилитация на речните корита на двете реки, които в момента заблатяват горепосочените имоти и не позволяват достъп за обследване и реконструкция на магистралните продуктопроводи, собственост  на „ЛУКОЙЛ Нефтохим Бургас“ АД.
Към заявлението е приложено становище  изх. № ПД-3178(1)/09.01.2019 г. на РИОСВ – Бургас и 3 бр. справки по КК на гр. Бургас за ПИ с идентификатори 07079.6.551, 07079.6.552 и 07079.6.560 и предложение за ПП със задание за проектиране.
Искането в едно със заданието за проектиране и предложението за ПП са внесено за разглеждане на заседание на ОЕСУТ, проведено на 13.02.2019 г. С Решение, обективирано в Протокол № 4/13.02.2019 г., т. 4 от дневния ред ОЕСУТ е изразил положително становище по внесеното предложение. 
Предвид гореизложеното и на основание чл. 21, ал. 1, т. 8 и т. 11 от ЗМСМА, чл. 29, ал. 1 от ЗОЗЗ, чл. 25, ал. 5, във връзка с чл. 25, ал. 3, т. 1 от ЗСПЗЗ, чл. 124а, ал. 1, чл. 124б, ал. 1, във връзка с чл. 125, ал. 1 от ЗУТ и като взех предвид Протокол - Решение № 4/13.02.2019 г., т. 4 от дневния ред на ОЕСУТ на Община Бургас и становище  изх. № ПД-3178(1)/09.01.2019 г. на РИОСВ – Бургас предлагам Общински съвет Бургас да вземе следното:
Р Е Ш Е Н И Е:
1. На основание чл. 21, ал. 8 от ЗМСМА и чл. 29, ал. 1 от ЗОЗЗ Общински съвет Бургас дава предварително съгласие зa изработване на Подробен устройствен план – Парцеларен план /ПУП – ПП/ за трасетата на водните течения на р. Чукарлийка и р. Саръндере, преминаващи през ПИ с идентификатори 07079.6.552 и 07079.6.560 по КК на гр. Бургас, местност Герена, в землището на кв. Долно Езерово, гр. Бургас - общинска собственост.
Предварителното съгласие е валидно за срок от 5 години.

2. На основание чл. 21, ал. 1, т. 8 и т. 11 от ЗМСМА и чл. 25, ал. 3 и ал. 5 от ЗСПЗЗ Общински съвет Бургас дава предварително съгласие за зa изработване на Подробен устройствен план – Парцеларен план /ПУП – ПП/ за трасетата на водните течения на р. Чукарлийка и р. Саръндере, преминаващи през ПИ с идентификатори 07079.6.552 и 07079.6.560 по КК на гр. Бургас, местност Герена, в землището на кв. Долно Езерово, гр. Бургас - общинска собственост, ливади.
Предварителното съгласие е валидно за срок от 5 години.

3. На основание чл. 21, ал. 1, т. 11 от ЗМСМА, чл. 124а, ал. 1 от ЗУТ Общински съвет Бургас разрешава изработване на Подробен устройствен план – Парцеларен план /ПУП – ПП/ за трасетата на водните течения на р. Чукарлийка и р. Саръндере, преминаващи през ПИ с идентификатори 07079.6.551, 07079.6.552 и 07079.6.560 по КК на гр. Бургас, местност Герена, в землището на кв. Долно Езерово, гр. Бургас.
ПУП-ПП следва да се изготви в обем и съдържание, съгласно изискванията на Наредба № 8 за ОС на УП, при спазване изискванията на ЗУТ и наредбите към него.

Към ПП да се изготви ТЧ с координатен регистър, баланс на територията, с посочени дължини и площи на трасетата.

Решението да се разгласи по реда на чл. 124б, ал. 2 от ЗУТ.

4. На основание чл. 21, ал. 1, т. 11 от ЗМСМА, чл. 124б, ал. 1 от ЗУТ, във връзка с чл. 125, ал. 1 от ЗУТ Общински съвет Бургас одобрява задание за изработване на Подробен устройствен план – Парцеларен план /ПУП – ПП/ за трасетата на водните течения на р. Чукарлийка и р. Саръндере, преминаващи през ПИ с идентификатори 07079.6.551, 07079.6.552 и 07079.6.560 по КК на гр. Бургас, местност Герена, в землището на кв. Долно Езерово, гр. Бургас.
Приложения: заявление с вх. № 26-00-692/11.12.18 г. от „ЛУКОЙЛ Нефтохим Бургас“ АД; писмо изх. № 26-00-529/11.09.18 г. от Областен управител на област Бургас; извадка от действащ ОУП на гр. Бургас; АЧОС № 7400/12.04.2013 г.; АЧОС № 6235/14.12.2010 г.; задание за проектиране; предложение за изработване на ПУП-ПП; становище  изх. № ПД-3178(1)/09.01.2019 г. на РИОСВ – Бургас; 3 бр. справки по КК на гр. Бургас; Протокол - Решение № 4/13.02.2019 г., т. 4 от дневния ред на ОЕСУТ на Община Бургас.
ДИМИТЪР  НИКОЛОВ
Кмет на Община Бургас 

Съгласували:
инж. Чанка  Коралска

Заместник-кмет „Строителство,

инвестиции и регионално развитие“

арх. Веселина Илиева

Главен архитект
Директор-дирекция „Устройство на територията“

Златина Георгиева
Директор-дирекция „Правно нормативно обслужване“     
Изготвил:

арх. Димитър Алексиев

Началник-отдел „Устройствено планиране“
